«Хаус-мастер» – Қазақстан колледждері жаңа мамандыққа оқыта бастады
DATE: 18:29, 06 Мамыр 2023 | GMT +5
TITLE: «Хаус-мастер» – Қазақстан колледждері жаңа мамандыққа оқыта бастады
URL: https://kaz.inform.kz/news/haus-master-kazakstan-kolledzhderi-zhana-mamandykka-okyta-bastady_a4064820/
META: DATE: 18:29, 06 Мамыр 2023 | GMT +5
TOTAL WORDS: 102
AUTHOR(S):
TEXT: Алматы құрылыс-техникалық колледжінің базасында жаңа мамандық бойынша 25 адам білім алуды бастап кеткен. Департамент директоры Ернат Жүнісовтың айтуынша, студенттер электргазбен дәнекерлеуші, сантехник және жарықтандыру жүйелерін монтаждау құзыреттерінің кең ауқымы бойынша білім алады. «хаусмастер біліктілігі бойынша мамандарды даярлау оқу орнының басым бағыты болады. Жаңа тәсіл тұрғын үй-коммуналдық шаруашылық саласындағы мамандардың кәсібилігі мен құзыреттілігін арттырады. Себебі көпқабатты тұрғын үйлерді салу және пайдалануға беру өзекті мәселелердің бірі», - дейді Ернат Жүнісов. Министрлік мәліметінше, аталған біліктілік «PROMHOUSE – Қазақстан мен Өзбекстанда тұрғын үй қорын басқаруды кәсібилендіру» жобасы аясында жүзеге асырылып жатыр. Айта кетейік, жаңа біліктілік бойынша оқыту Алматы және Астана қалаларында, Ақмола, Шығыс Қазақстан облыстарында жүргізіледі
